Page:Merry msue (sic).pdf/22

22 Sae in my pouch I put the rape And down to Mattie's went man, Resolved to hae a gude yin wault, Reflections to prevent man. As soon's as I enterd Mattie's door She blythely met me on the floor, And kindly questioned speert a score; Aboot mysel, the barns and Nell, Nor can I tell what cracks befel, Ere my errent it wa kent man.

SPOKEN-Ye man kent, Mattie and me was auld sweetharts; na we were yince neer about marriet, had it not been for a counfounder auld mither o hers that put atween us, for I gaed under the nefaurious name o' a rake in the days-a name that operated like down o' salts on an auld wife's stammack.

But when auld stories a' were telt, And siblins something new man, I faun 'twas time that I should mak' Some mention o' the sow man When I my errant did unfauld, I faun the young anes a' ware sauld, But gin I liked to take the auld, Wi' a' her heart she'd send her cart, She weel could spare't, I thanked her for't, But out the rape I drew, man.

SPOKEN-Na, na, says I Mattie far he, it frae Tam Gibb to put his auld sweetheart to say muckle trouble; here's a bit new rape, I hae brought an' nae doubt the bear will gang the road braw and cannie.